Qezaya Nisêbînî ya Mêrdînî de perey sereştişê keyeyan de bi bahaneya xoverdayîşê xoîdarekerdişî yê 2016î 6 cinîyî ameybî destbendkerdene. Serdozgerîya Komare ya Mêrdînî derheqê tehqîqatî de bira nimite daye.
Nê cinîyanê destbendkerdeyan ra 5 tenî heman keyeyî ra yê û aya bîne zî koçbera rojawanij a.
Dîya zanayene ke destbendkerdeyan ra Selîme Erîcek, Rahmete Ermez û Hacere Taniş 60 serre yê, Halîme Akçîn 45 û Heybete Akçîn zî 35 serre ya.
Ame parekerdene ke Rahmete Ermez se ra 52 astengdar a û raporê ci yê astengîye esto, Selîme Erîcek zî hetê mezgî ra nêweş a, Hacere Taniş de zî nêweşîyê şeker û tansîyonî estê.
Balkêş o ke polîsî operasyonî ra rojêke verî şîyê keyeyê cinîyan û înan vat ke 'Ma do testê Korona bikerê.' Polîsan bi nê hawayî kontrolê nasnameyan kerd û dima zî cinîyî destbend kerdî.
